ผู้ถือหุ้นใหญ่ GUNKUL เทขายหุ้นออกเกือบ 8%
 GUNKUL แจงผู้ถือหุ้นใหญ่ “บ.กันกุลกรุ๊พฯ” ขายหุ้น 7.58% ให้ “ประคิน ศรีเจริญ” อนึ่ง “ประคิน ศรีเจริญ” เป็นเครือญาติของผู้บริหารของบริษัท
12 ต.ค. 2558

บริษัท กันกุลเอ็นจิเนียริ่ง จำกัด (มหาชน) หรือ GUNKUL  ระบุว่า เมื่อวันที่ 12 ตุลาคม 2558 กรรมการของบริษัทกันกุลกรุ๊พจำกัด (กันกุลกรุ๊พฯ) ได้แจ้งให้บริษัททราบว่าเมื่อวันที่ 9 ตุลาคม 2558 กันกุลกรุ๊พฯได้ขายหุ้นในบริษัทจำนวน 97,236,291 หุ้น (หรือคิดเป็นร้อยละ 7.58 ของจำนวนหุ้นที่ออกและจำหน่ายได้แล้วทั้งหมดของบริษัท) ให้แก่นายประคินศรีเจริญ (ผู้ซื้อ) ซึ่งเป็นเครือญาติของผู้บริหารของบริษัท
ทั้งนี้ผู้ซื้อมีความประสงค์ที่จะเข้าร่วมลงทุนในบริษัทโดยมิได้มุ่งหมายที่จะเข้าบริหารงานของบริษัทในฐานะกรรมการหรือผู้บริหารเว้นแต่การใช้สิทธิในฐานะผู้ถือหุ้นรายหนึ่งของบริษัทเท่านั้น